సంబంధంలేని పాత ఫోటోని చూపెట్టి తెలంగాణ నుండి ఆంధ్రప్రదేశ్ కి అక్రమంగా మద్యం తరలిస్తున్నారు అని షేర్ చేస్తున్నారు - FACTLY
Sai Krishna Muthyanolla
August 11, 2020
ఆంధ్రప్రదేశ్ లో మద్యం ధరలు ఎక్కువైన కారణంగా తెలంగాణ నుండి అక్రమంగా మద్యం తరలిస్తున్నారు అని చెప్తూ ఉన్న పోస్ట్ ఒకటి సోషల్ మీడియాలో వైరల్ అవుతుంది. అక్రమంగా మద్యం తరలిస్తున్న కొందరి యువకుల ఫోటోలను కూడా ఈ పోస్టులో షేర్ చేస్తున్నారు. ఈ కథనం ద్వారా అందులో ఎంత నిజముందో చూద్దాం.
క్లెయిమ్: ఆంధ్రప్రదేశ్ లో మద్యం ధరలు ఎక్కువైన కారణంగా తెలంగాణ నుండి అక్రమంగా మద్యం తరలిస్తున్న ఫోటో.
ఫాక్ట్ (నిజం): ఈ ఫోటో 2014 నుండే ప్రచారంలో ఉంది. దీన్నిబట్టి ఈ ఫోటోకి ఇటీవల ఆంధ్రప్రదేశ్ లో పెరిగిన మద్యం ధరలకి ఎటువంటి సంబంధం లేదని కచ్చితంగా చెప్పొచ్చు. కావున పోస్టు ద్వారా చెప్పేది తప్పు.
పోస్టులో ఉన్న ఫోటోని గూగుల్ రివర్స్ ఇమేజ్ సెర్చ్ చేయగా ఈ ఫోటోని షేర్ చేసిన చాలా సోషల్ మీడియా పోస్టులు మాకు కనిపించాయి. గోవా నుండి అక్రమంగా మద్యం తరలిస్తున్నారు అని చెప్తూ ఈ ఫోటోని షేర్ చేసారు.
ఐతే ఈ ఫోటోకి సంబంధించి కచ్చితమైన సోర్స్ దొరకనప్పటికి ఈ ఫోటోని షేర్ చేసిన డేట్ బట్టి ఈ ఫోటో 2014 నుండే ప్రచారంలో ఉందని చెప్పొచ్చు. కావున ఈ ఫోటోకి ఇటీవలే ఆంధ్రప్రదేశ్ లో పెరిగిన మద్యం ధరలకి ఎటువంటి సంబంధం లేదని కచ్చితంగా చెప్పొచ్చు.
.చివరగా, పోస్టులో షేర్ చేసిన ఫోటోకి ఆంధ్రప్రదేశ్ లో పెరిగిన మద్యం ధరలకి ఎటువంటి సంబంధం లేదు.